Хаджиев Саламбек вина 1941-чу шеран кхолламан (январь) беттан 7-чу дийнахь Шелахь. Бераллин а, кхиаран а шераш Юккъерчу Азехь дIадахана. Кхо шо бен доцуш махках ваьккхинчу кIанта шен халкъаца цхьаьна лайра 13 шаре дахделлачу къематдийнан бала: мацалла, махкалла, бевза-безарех къастар, бехк-гунахь доцуш тутмакхалла лан дезар а. Делахь а, Дала ира хьекъал а, кхетам а беллачу кIентан, мел хала хиллехь а, деша таро хилира. Вуьшта аьлча, къар ца луш, дийшир-кха.